Acknowledgement of Return of Deposit
Material: papyrus
Place: Oxyrhynchites
Categories: Bestätigung
Rückzahlung (Geld, Depot)
Namen
ὁμολογεῖ Ἡρακλείδης Ἀκοῦ μητρὸς Διο
γενίδος ἀπὸ Ἀφροδισίου τῆς Μεικρᾶς 
Ὀάσεως ἀπεσχηκέναι παρὰ Ἀμμωνια
νοῦ Σαράμμωνος μητρὸς Ἑλένης 
ἀπὸ εἴδους Κωμογραμματέων τῆς 
Ἀμμωνιακῆς διὰ Ἡρακλείδου Χαιρή
μωνος μητρὸς Διονυσίας ἀπʼ Ὀξυρύγ
χων πόλεως, φίλου τοῦ Ἀμμωνιανοῦ, 
ἃς παρέθετο αὐτῷ ἡνίκα ἦν ἐν τῇ Ἀμ
μωνιακῇ τῷ τετάρτῳ ἔτει ἀργυρίου 
Σεβαστῶν νομίσματος δραχμὰς τρια
κοσίας ἑξήκοντα γί  τξ καὶ οὐδὲν 
ἐνκαλεῖ οὐδὲ ἐνκα[λ]έσει περὶ τούτου 
οὐδὲ περὶ ἄλλου οὐδενὸς ἁπλῶς γρα
πτοῦ ἢ ἀγράφου εἰς τὴν ἐνεστῶσαν 
ἡμέραν διὰ τὸ ἀπεσχηκέναι αὐτὸν 
ἐκ πλήρους. ἄκυρα δὲ εἶναι καὶ ἀνεπί
φορα ἃ τότε ἐτύγχανε ἐκδοὺς αὐτῷ 
τῆς ἀσφαλείας αὐτῶν γράμματα. 
κύριον τὸ ὁμολόγημα δισσὸν γραφέν. 
ἔτους ἑβδόμου Αὐτοκρατόρων Καισάρων 
Λουκίου Σεπτιμίου Σεουήρου Εὐσεβοῦς 
Περτίνακος Ἀραβικοῦ Ἀδιαβηνικοῦ Παρθικοῦ 
Με[γ]ίστου καὶ Μάρκου Αὐρηλίου Ἀντωνίνου 
Σεβαστῶν, Φαῶφι δ.  Ἡρακλείδης Ἀκοῦ ὁ προτε
ταγμένος ἀπέσχον παρὰ τοῦ Ἀμμωνιανοῦ διὰ τοῦ Ἡ
ρακλείδου ἃς παρεθέμην αὐτῷ ἐν τῇ [Ἀ]μμωνιακῇ 
ὢν τῷ τετάρτῳ ἔτι τὰ[ς δ]ραχμὰς τριακοσίας 
ἑξήκοντα  κ[α]ὶ οὐδέν σοι ἐνκαλῶ, πάντα δὲ ὡς 
[π]ρόκειται. 
πεμφθ τῷ Ἀμμωνιανῷ.